সংবাদ মাধ্যমলৈ প্ৰেৰণ কৰা এক বিবৃতিত সংযুক্ত মুক্তি বাহিনী অসম (স্বাধীনে)এ দেওবাৰে নাগালেণ্ডৰ মন জিলাৰ আবৈত এন এছ চি এনৰ সৈতে যৌথভাৱে আছাম ৰাইফলছৰ তহলদাৰী দলৰ ওপৰত আক্ৰমণ কৰাৰ কথা স্বীকাৰ কৰিছে।
বিবৃতিটোত লগতে কোৱা হৈছে যে উক্ত অভিযানত আছাম ৰাইফলছৰ চাৰিজন জোৱান নিহত হোৱাৰ লগতে ৬ জন আহত হৈছে আৰু হতাহতৰ সংখ্যা বৃদ্ধি হোৱাৰ সম্ভাৱনা আছে। "আমাৰ যুটীয়া অভিযানকাৰী গোটটোৱে শত্ৰুৰ কিছু অস্ত্ৰ-শস্ত্ৰও হস্তগত কৰিবলৈ সক্ষম হৈছে,"-বিবৃতিটোত এইদৰে কোৱা হৈছে।
উল্লেখযোগ্য যে দেওবাৰে এম্বুশ্ব কৰিয়ে আক্ৰমণকাৰী দলটোৱে তহলদাৰী আছাম ৰাইফলছৰ দলটোলৈ লক্ষ্য কৰি গুলী চালনা কৰে। আছাম ৰাইফলছৰ দলটোৱেও ইয়াৰ প্ৰত্যুত্তৰ দিয়ে। ফলত দুই পক্ষৰ মাজতে প্ৰচণ্ড গুলীয়াগুলী হয়।
প্ৰাপ্ত তথ্য মতে পানী আনিবলৈ যোৱাৰ সময়তে আছাম ৰাইফলছৰ দলটোৰ ওপৰত এই ভয়ংকৰ আক্ৰমণ সংঘটিত হয়।
দুই পক্ষৰ মাজৰ প্ৰচণ্ড গুলীয়াগুলীত আছাম ৰাইফলছৰ হাৱালদাৰ শ্যাম বাহাদুৰ, ৰাইফলমেন আলম হুছেইন নিহত হোৱাৰ বিপৰীতে তিনিজন জোবান গুৰুতৰভাৱে আহত হয়।
গুলীয়াগুলীত আহত কেইজন হৈছে ক্ৰমে ৰাইফলমেন শচীন কুমাৰ, দিলীপ সিং আৰু জি কন্যাক। আহত তিনিওজনকে হেলিকপ্তাৰযোগে যোৰহাট অসামৰিক চিকিৎসালয়ত ভৰ্তি কৰোৱা হয়।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
